যাদবপুর বিশ্ববিদ্যালয়ের ঘটনার জল গড়াল হাইকোর্টে

কলকাতা: যাদবপুর বিশ্ববিদ্যালয়ের (Jadavpur University) ঘটনা নিয়ে জনস্বার্থ মামলা দায়েরের আবেদন জানিয়ে প্রধান বিচারপতির দৃষ্টি আকর্ষণ করা হল। যাদবপুরের ছাত্র সংসদ নির্বাচন সংক্রান্ত বিচারাধীন মামলার সঙ্গে এই মামলাটি আগামী বৃহস্পতিবার শোনা হোক, এই ছিল আবেদন এবং তা মঞ্জুর করেন প্রধান বিচারপতি।

অপর এক আইনজীবী শুভম দাস প্রধান বিচারপতি দৃষ্টি আকর্ষণ করে যাদবপুর বিশ্ববিদ্যালয়ে নিরাপত্তার দাবিতে মামলা দায়েরের আবেদন করেছেন।

আরও পড়ুন: ফের আবহাওয়ার ভোল বদল, নামবে পারদ

তাঁর দাবি: ১) যাদবপুরের ছাত্রছাত্রীদের নিরাপত্তার ব্যবস্থা করা হোক। ২) মেডিক্যাল কলেজগুলির মতো যাদবপুরেও পুলিশ আউটপোস্ট করা হোক। ৩) উপাচার্য ছাত্রছাত্রীদের নিরাপত্তা দিতে ব্যর্থ। ৪) সুপ্রিম কোর্ট বা কলকাতা হাইকোর্টের প্রাক্তন কোনও বিচারপতিকে দিয়ে যাদবপুরের একটি কমিটি গঠন করা হোক। ৫) সিআইএসএফ বা অস্ত্রধারী পুলিশ দিয়ে নিরাপত্তার ব্যবস্থা করা হোক। প্রধান বিচারপতির মন্তব্য, “আমি যাদবপুর বিশ্ববিদ্যালয় প্রশাসক নই।”

এদিকে যাদবপুর বিশ্বিদ্যালয়ের ঘটনায় কলকাতা হাইকোর্টের (Calcutta High Court) দৃষ্টি আকর্ষণ। মামলা দায়ের করা হল বিচারপতি তীর্থঙ্কর ঘোষের (Justice Tirthankar Ghosh) এজলাসে। মামলায় পুলিশের (Kolkata Police) ভূমিকা নিয়ে প্রশ্ন তোলা হয়েছে। পুলিশ নিরপেক্ষ ভূমিকা গ্রহণ করেনি, তারা ছাত্রদের মেসে তল্লাশির নামে হেনস্থা করছে বলে দাবি। এই মামলার দ্রুত শুনানি প্রয়োজন বলে বিশ্ববিদ্যালয়ের ছাত্রদের তরফে মামলা দায়ের হল। আগামিকাল তার শুনানির সম্ভাবনা।