RGKar: নবান্ন অভিযানে নির্যাতিতার মাকে ‘মারধর’, আগামীকাল শুনানি

ওয়েবডেস্ক- নবান্ন অভিযানের (Nabanna Movement) দিন আরজিকরের (RG Kar) নির্যাতিতার বাবা মায়ের উপর পুলিশি অত্যাচারের (Police brutality) অভিযোগ সংক্রান্ত মামলা আজকের মত মুলতুবি হয়ে গেল। আগামীকাল ফের শুনানির জন্য ধার্য করলেন বিচারপতি তীর্থঙ্কর ঘোষ (Justice Tirthankar Ghosh) ।

প্রসঙ্গত নবান্ন অভিযানের দিন নির্যাতিতার মা যে বেসরকারি হাসপাতালে ভর্তি হয়েছিলেন। সেই বেসরকারি হাসপাতাল থেকে রিপোর্ট তলব করেছিলেন বিচারপতি তীর্থঙ্কর ঘোষ। আগামীকাল সেই রিপোর্ট দেখে বিচারপতি পরবর্তী সিদ্ধান্ত গ্রহণ করবেন।

উল্লেখ্য, নবান্ন অভিযানের দিন নির্যাতিতার মাকে রাস্তায় নির্যাতিতার মাকে রাস্তায় ফেলে মারা অভিযোগ ওঠে। এই নিয়ে রাজনৈতিক জলঘোলা শুরু হয়। এই অভিযোগের ভিত্তিতে পুলিশ জানায়, এমন কোনও প্রমাণ বা ভিডিও ফুটেজ পাওয়া যায়নি। সেইসঙ্গে কলকাতা পুলিশ জানিয়ে দেয়, নির্যাতিতার মায়ের উপরে আঘাত লেগে থাকলে সেটি সত্যই দুর্ভাগ্যজনক একটি ঘটনা।

আরও পড়ুন- রোগীমৃত্যুর পর টাকার জন্য দেহ আটকে রাখা যাবে না! সময় বেঁধে দিল স্বাস্থ্য কমিশন

তবে নির্যাতিতার পরিবারের অভিযোগ নিউ মার্কেট থানায় দায়ের করা হয়েছে বলে জানায় পুলিশ। নির্যাতিতার মাকে মারধরে কোনও প্রমাণ বা ভিডিও থাকলে সেটি পুলিশের হাতে তুলে দেওয়ার অনুরোধ জানানো হয়েছে। অভিযোগ পত্রে নির্যাতিতার বাবার দাবি ছিল গত ৯ অগাস্ট নবান্ন অভিযানের দিন কিড স্ট্রিট জওহরলাল নেহরু রোড ক্রসিংয়ের কাছে কয়েকজন পুলিশ কর্মী তাঁর স্ত্রীর ডান হাত টেনে ধরেন।

এর ফলে স্ত্রীর হাতের শাঁখা ভেঙে যায়। নির্যাতিতার বাবার দাবি ছিল, এই হামলা পূর্বপরিকল্পিত। তার স্ত্রীর মৃত্যু পর্যন্ত হতে পারত। নির্যাতিতার বাবার আরও অভিযোগ ছিল কলকাতা পুলিশ স্বতঃপ্রণোদিত মামলার কথা বলছেন, কিন্তু অভিযোগ দায়ের করতে গেলে থানাগুলি সেটি নিতে গড়িমসি করছে।

দেখুন আরও খবর-